היה לילה גשום
היה לילה גשום, רצתי בסימטה צדדית אחת, ולפתע; שמעתי צלילים משונים שהובילו לדלת,; "זה בטח פאב" חשבתי. אנשים סביבי נעצו בי עיני; רנטגן דרך העשן הסמיך, היתה לי הרגשה; שאני הולך להצטער על זה.; היתה שם מועקה של מלים שנשתקו, מן מתיחות בין; מכרים שהיו זרים זה לזה...; את השתיקה שבר פרוע שאמר בקול עמוק שמאז; שאימו ניצלה אותו הוא מפסל משולשים...; כך אמר הפרוע והצית סיגריה ארוכה לנערת סקאי; שחור, "אני אוהבת להשפיל אותם" אמרה וקרצה; לקלוש אחד שישב על הבר, "אני לא ממש גבר, רק; בהופעות", אמר הקלוש וליטף נרתיק של; גיטרה וכך החלה תחרות הפוזה האטרקטיבית.; לא רחוק ממקום קרוב לכאן יש עולם שהוא לא מובן.; או שהיו שם איש עסקים קומוניסט, שחקן עילג,; חרדי מסומם, סקסולוג אימפוטנט וסופר שאינו יודע; לקרוא או שכולם שיקרו...; "מה איתך?" שאלה המלצרית.; ומה יכול לענות חייל משוחרר עם חמש יחידות; באנגלית?; "איים אה פוזלס מן!" אמרתי: "אין לי פוזה בשבילך!"; "אבל מה אתה שותה?" חייכה.; אני? שוקו, רק שוקו..."; לא רחוק ממקום קרוב לכאן יש עולם שהוא לא מובן,; פתאום רציתי לצאת מכאן, מזיוף של עולם מוזר...; פתאום הכל נראה הפוך כזה.; עומד למעלה בתקרה ואני הוזה.; ובשעון הזמן עבר, רוצה חשבון, כבר מאוחר, עכשיו; מחר, לא?; "אתה סתם צבוע", טפחה נערת הסקאי על ראשי; ויצאה עם הקלוש החוצה לגשם,; ואני הרגשתי ריקנות לא מוכרת...; 